				|

		52012PC0175

			Proposta għal DEĊIŻJONI TAL-KUNSILL dwar il-pożizzjoni li trid tiġi adottata, f'isem l-Unjoni Ewropea, fil-Kumitat Konġunt tal-EU-EFTA dwar l-adozzjoni ta' Deċiżjoni li temenda l-Konvenzjoni tal-20 ta' Mejju 1987 dwar proċedura komuni ta’ tranżitu /* COM/2012/0175 final - 2012/0087 (NLE) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Ir-raġunijiet għall-proposta u
l-għanijiet tagħha
L-adeżjoni tal-Kroazja
għall-Konvenzjoni dwar proċedura komuni ta’ tranżitu
tal-20 ta’ Mejju 1987 tinvolvi l-introduzzjoni ta' referenzi
lingwistiċi ġodda li jikkonċernaw dan il-pajjiż
fil-Konvenzjoni. Barra minn hekk, hemm bżonn li dokumenti ta’ garanzija
fejn jissemmew il-Partijiet Kontraenti għall-Konvenzjoni jinbidlu kif
jixraq.
Kuntest Ġenerali
Il-Konvenzjoni
tal-20 ta’ Mejju 1987 dwar proċedura komuni ta’
tranżitu ('Konvenzjoni') tistabbilixxi l-miżuri li jiffaċilitaw
il-moviment tal-oġġetti bejn l-Unjoni Ewropea, ir-Repubblika
tal-Islanda, ir-Renju tan-Norveġja u l-Konfederazzjoni Svizzera.
Il-Kroazja xtaqet formalment li taderixxi
mas-sistema komuni ta’ tranżitu u ssodisfat ir-rekwiżiti legali,
strutturali u tat-teknoloġija tal-informatika, li huma prerekwiżiti
essenzjali għall-adeżjoni.
Peress li l-prekundizzjonijiet kollha ġew
sodisfatti mill-Kroazja u l-Kroazja ġiet mistiedna biex taderixxi, issa
huwa meħtieġ li l-Konvenzjoni tiġi emendata b'referenzi
lingwistiċi ġodda fil-lingwa Kroata u b’adattamenti xierqa
tad-dokumenti ta’ garanzija. Dawn l-emendi għandhom jiġu introdotti u
applikati sa mill-ewwel jum li l-Kroazja tibda tuża s-sistema komuni ta’
tranżitu.
 Dispożizzjonijiet eżistenti fil-qasam tal-proposta Ma teżisti ebda dispożizzjoni fil-qasam tal-proposta.
 Il-konsistenza ma’ politiki u għanijiet oħrajn tal-Unjoni Mhux applikabbli.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U L-VALUTAZZJONIJIET TAL-IMPATT
 Il-konsultazzjoni mal-partijiet interessati
 Metodi ta’ konsultazzjoni, setturi prinċipali fil-mira u profil ġenerali tal-parteċipanti Konsultazzjoni b’approvazzjoni tal-grupp ta’ ħidma tal-UE-EFTA ta’ “Tranżitu komuni” li jirrappreżenta lill-Partijiet Kontraenti għall-Konvenzjoni.
 Sommarju tat-tweġibiet u ta’ kif ġew meqjusa Opinjoni favorevoli.
 Il-ġbir u l-użu ta' għarfien espert
 Ma kienx hemm bżonn ta’ għarfien espert estern.
 Valutazzjoni tal-Impatt L-adeżjoni għall-Konvenzjoni tal-20 ta' Mejju 1987 dwar proċedura komuni ta’ tranżitu tista’ tiġi eżaminata fil-qafas tal-istrateġija ta' qabel l-adeżjoni mal-Unjoni Ewropea. Din twassal għal allinjament mal-"acquis communautaire" fiż-żona tat-tranżitu. L-introduzzjoni komuni ta’ tranżitu fil-Kroazja bħala alternattiva għall-proċedura TIR se twassal għal aktar faċilitazzjoni tat-tranżitu, tnaqqis fl-ispejjeż u żieda possibbli fil-kummerċ.
3.           L-ELEMENTI LEGALI TAL-PROPOSTA
 Sommarju tal-azzjoni proposta L-adeżjoni tal-Kroazja tinvolvi l-introduzzjoni ta' referenzi lingwistiċi ġodda li jikkonċernaw dan il-pajjiż, li jippermettu l-implimentazzjoni tal-proċedura komuni ta’ tranżitu bejn il-Partijiet Kontraenti. Id-dokumenti ta' garanzija b’mod partikulari għandhom ikunu suġġetti għall-modifikazzjonijiet meħtieġa. Dan l-abbozz tad-deċiżjoni ġie approvat mill-Kumitat tal-Kodiċi Doganali "Status Doganali u s-Sezzjoni tat-Tranżitu" u mill-Grupp ta' Ħidma tal-EU-EFTA dwar tranżitu komuni. Il-Kummissjoni hija mistiedna tapprova dan l-abbozz tad-deċiżjoni permezz ta’ proċedura bil-miktub, sabiex tippreżentaha lill-Kunsill biex jistabbilixxi pożizzjoni komuni għall-adozzjoni finali tagħha mill-Kumitat Konġunt tal-EU-EFTA dwar Tranżitu Komuni .
 Bażi legali L-Artikolu 15 tal-Konvenzjoni tal-20 ta' Mejju 1987 dwar proċedura komuni ta’ tranżitu.
 Il-prinċipju tas-sussidjarjetà Il-proposta taqa' taħt il-kompetenza esklużiva tal-Unjoni Ewropea. Għalhekk, il-prinċipju tas-sussidjarjetà ma japplikax.
 Il-prinċipju tal-proporzjonalità Il-proposta hija konformi mal-prinċipju tal-proporzjonalità għal dawn ir-raġunijiet li ġejjin:
 Mhux applikabbli.
 L-għażla tal-istrumenti
 L-istrument propost: oħrajn.
 Mezzi oħra ma jkunux xierqa għar-raġuni li ġejja. Ma jeżistix strument adegwat ieħor.
4.           IMPLIKAZZJONIJIET BAĠITARJI
Il-proposta ma għandhiex
implikazzjonijiet fuq il-baġit tal-UE.
5.           ELEMENTI FAKULTATTIVI
 Simplifikazzjoni
 Il-proposta tipprevedi s-simplifikazzjoni tal-proċeduri amministrattivi għall-awtoritajiet pubbliċi u s-simplifikazzjoni ta' proċeduri amministrattivi għal partijiet privati.
 Il-proposta tintroduċi l-proċedura komuni ta’ tranżitu għall-Partijiet Kontraenti kollha għall-Konvenzjoni.
 Il-proċedura komuni ta’ tranżitu tippermetti l-awtorizzazzjoni ta' simplifikazzjonijiet dwar partijiet privati.
2012/0087 (NLE)
Proposta għal
DEĊIŻJONI TAL-KUNSILL
dwar il-pożizzjoni li trid tiġi
adottata, f'isem l-Unjoni Ewropea, fil-Kumitat Konġunt tal-EU-EFTA dwar
l-adozzjoni ta' Deċiżjoni li temenda l-Konvenzjoni tal-20 ta' Mejju 1987
dwar proċedura komuni ta’ tranżitu
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikulari l-Artikolu 207(4)
flimkien mal-Artikolu 218(9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       L-Artikolu 15a
tal-Konvenzjoni dwar proċedura komuni ta’ tranżitu[1]
tippermetti pajjiż terz li jsir Parti Kontraenti għal din
il-Konvenzjoni wara deċiżjoni tal-Kumitat Konġunt li jistieden
lill-pajjiż.
(2)       L-Artikolu 15
tal-Konvenzjoni dwar proċedura komuni ta’ tranżitu jagħti
s-setgħa lill-Kumitat Konġunt imwaqqaf minn dik il-Konvenzjoni li
jirrakkommandaw u jadottaw, permezz tad-deċiżjonijiet, emendi
għal din il-Konvenzjoni u l-Appendiċi tagħha.
(3)       Il-Kroazja esprimiet
formalment ix-xewqa tagħha li tissieħeb fis-sistema komuni ta’
tranżitu u ġiet mistiedna wara deċiżjoni mill-Kumitat
Konġunt fid-19 ta’ Jannar 2012 imwaqqaf bis-saħħa
ta' din il-Konvenzjoni.
(4)       Il-Kroazja ssodisfat
ir-rekwiżiti meħtieġa legali, strutturali u tat-teknoloġija
tal-informazzjoni, li huma prekundizzjonijiet għall-adeżjoni, u wara
l-proċedura formali għall-adeżjoni l-Kroazja se tissieħeb
fil-Konvenzjoni tal-20 ta’ Mejju 1987 dwar il-proċedura
komuni ta’ tranżitu.
(5)       It-tkabbir tas-sistema komuni
ta’ tranżitu se teħtieġ ċerti emendi tal-Konvenzjoni. Dawn
jikkonċernaw referenzi lingwistiċi ġodda bil-Kroat u
l-adattamenti xierqa tad-dokumenti ta’ garanzija.
(6)       L-emenda proposta ġiet
ippreżentata u diskussa fi ħdan il-Grupp ta’ Ħidma tal-EU-EFTA u
t-test ġie approvat preliminarjament.
(7)       Għalhekk,
il-pożizzjoni tal-Unjoni Ewropea dwar l-emenda proposta għandha tkun
determinata,
ADOTTA DIN ID-DEĊIŻJONI:
Artikolu 1
Il-pożizzjoni li għandha
tittieħed mill-Unjoni Ewropea fil-Kumitat Konġunt tal-EU-EFTA dwar
it-tranżitu komuni dwar l-adozzjoni tad-Deċiżjoni Nru XXX
minn dan il-Kumitat li temenda l-Konvenzjoni
tal-20 ta' Mejju 1987 dwar proċedura komuni ta’
tranżitu għandha tkun ibbażata fuq l-abbozz
tad-Deċiżjoni anness ma’ din id-Deċiżjoni.
Ir-rappreżentanti tal-Unjoni fil-Kumitat
Konġunt tal-EU-EFTA jistgħu jaqblu fuq tibdil minuri
għall-abbozz tad-Deċiżjoni mingħajr deċiżjoni
ulterjuri tal-Kummissjoni.
Artikolu 2
Il-Kummissjoni għandha tippubblika
d-Deċiżjoni tal-Kumitat Konġunt tal-EU-EFTA dwar tranżitu
komuni, meta tiġi adottata, f’Il-Ġurnal Uffiċjali tal-Unjoni
Ewropea.
Artikolu 3
Din id-Deċiżjoni hija indirizzata
lill-Istati Membri.
Magħmul fi Brussell,
                                                                       Għall-Kunsill
                                                                       Il-President
ANNESS
Proposta għal
DEĊIŻJONI NRU XXX
TAL-KUMITAT KONĠUNT TAL-EU-EFTA DWAR TRANŻITU KOMUNI
li temenda l-Konvenzjoni
tal-20 ta' Mejju 1987 dwar proċedura komuni ta’
tranżitu.
IL-KUMITAT KONĠUNT,
Wara li kkunsidra l-Konvenzjoni
tal-20 ta' Mejju 1987 dwar proċedura komuni ta'
tranżitu[2], u b’mod partikulari
l-Artikolu 15(3)(a) tagħha,
Billi:
(1) Il-Kroazja esprimiet ix-xewqa tagħha
li taċċedi għall-Konvenzjoni
tal-20 ta' Mejju 1987 dwar proċedura komuni ta'
tranżitu u ġiet mistiedna wara deċiżjoni mill-Kumitat
Konġunt fid-19 ta’ Jannar 2012 imwaqqaf bis-saħħa
ta' din il-Konvenzjoni.
(2) Għaldaqstant, il-verżjonijiet
lingwistiċi bil-Kroat tar-referenzi użati fil-Konvenzjoni
għandhom jiddaħħlu fil-Konvenzjoni fl-ordni xieraq.
(3) L-applikazzjoni ta' din
id-Deċiżjoni hija marbuta mad-data tal-adeżjoni tal-Kroazja
għall-Konvenzjoni.
(4) Sabiex jippermetti l-użu ta' formoli
ta’ garanzija stampati skont il-kriterji fis-seħħ qabel id-data
tal-adeżjoni tal-Kroazja għall-Konvenzjoni, għandu jiġi
stabbilit perjodu tranżitorju li matulu formoli stampati, b'xi emendi,
jistgħu jkomplu jiġu użati.
(5) Għaldaqstant il-Konvenzjoni trid
tiġi emendata kif jixraq.
ADOTTA DIN ID-DEĊIŻJONI:
Artikolu 1
L-Appendiċi III tal-Konvenzjoni
dwar proċedura komuni ta' tranżitu huwa emendat kif stipulat
fl-Anness għal din id-Deċiżjoni.
Artikolu 2
1.           Din id-Deċiżjoni
għandha tapplika mill-1 ta' Lulju 2012.
2.           Il-formoli bbażati fuq
il-formoli kampjun fl-Annessi C1, C2, C3, C4, C5, C6
għall-Appendiċi III jistgħu jkomplu jiġu użati,
suġġetti għal emendi meħtieġa ġeografiċi u
l-emendi li jikkonċernaw l-indirizz għal servizz jew l-aġent
awtorizzat, sa mhux aktar tard mit-30 ta' Ġunju 2013.
Magħmul fi Brussell,
            Għall-Kumitat
Konġunt
            Il-President
ANNESS
1.           Fl-Anness 1, taħt
il-kaxxa 51 jiżdied l-inċiż li ġej bejn ir-Renju Unit
u l-Islanda:
“Il-Kroazja       HR"
2.         Fl-Anness B6, it-Titolu III
jiġi emendat kif ġej:
2.1.      Fl-ewwel parti tat-tabella
"Validità limitata - 99200." l-inċiż li ġej
għandu jiżdied qabel IS:
"-         HR       Valjanost
ograničena"
2.2.      Fit-tieni parti tat-tabella
"Tneħħija - 99201" l-inċiż li ġej
għandu jiżdied qabel IS:
"-         HR       Oslobođeno"
2.3.      Fit-tielet parti tat-tabella
"Prova alternattiva - 99202" l-inċiż li ġej
għandu jiżdied qabel IS:
"-         HR       Alternativni
dokaz"
2.4.      Fir-raba' parti tat-tabella
"Differenzi: uffiċċju fejn l-oġġetti kienu
ppreżentati (isem u pajjiż) – 99203" l-inċiż li
ġej għandu jiżdied qabel IS:
"-         HR       Razlike:Carinarnica
kojoj je roba podnesena ……(naziv i zemlja)"
2.5.      Fil-ħames parti tat-tabella
"Ħruġ mill-… suġġett għar-restrizzjonijiet jew
ħlasijiet taħt Regola/Direttiva/Deċiżjoni Nru... –
99204" l-inċiż li ġej għandu jiżdied qabel IS:
"-         HR       Izlaz iz……..
podliježe ograničenjima ili pristojbama temeljem Uredbe/Direktive/Odluke
br…"
2.6.      Fis-sitt parti tat-tabella
“Tneħħija tal-itinerarju preskitt– 99205” l-inċiż li
ġej għandu jiżdied qabel IS:
"-         HR       Oslobođeno od
propisanog plana puta"
2.7.      Fis-seba' parti tat-tabella
“Awtorizzat li jibgħat – 99206”, l-inċiż li ġej għandu
jiżdied qabel IS:
"-         HR       Ovlašeteni
pošiljatelj"
2.8.      Fit-tmien parti tat-Tabella “Firma
mhux meħtieġa – 99207”, l-inċiż li ġej għandu
jiżdied qabel IS:
"-         HR       Oslobođeno
potpisa"
2.9.      Fid-disa' parti tat-tabella
"Mhux permessa garanzija komprensiva – 99208" l-inċiż li
ġej għandu jiżdied qabel IS:
"-         HR       Zabranjeno
zajedničko jamstvo"
2.10.    Fl-għaxar parti tat-tabella
"Użu mhux ristrett- 99209", l-inċiż li ġej
għandu jiżdied qabel IS:
"-         HR       Neograničena
uporaba"
2.11.    Fil-ħdax-il parti tat-tabella
"Maħruġ b'mod retrospettiv – 99210”, l-inċiż li
ġej għandu jiżdied qabel IS:
"-         HR       Izdano naknadno"
2.12.    Fit-tnax-il parti tat-Tabella
"Diversi - 99211", l-inċiż li ġej għandu
jiżdied qabel IS:
"-         HR       Razni"
2.13.    Fit-tlettax-il parti tat-tabella
"Bil-kwantità - 99212", l-inċiż li ġej għandu
jiżdied qabel IS:
"-         HR       Rasuto"
2.14.    Fl-erbatax-il parti tat-tabella
"Min jikkonsenja - 99213", l-inċiż li ġej għandu
jiżdied qabel IS:
"-         HR       Pošiljatelj"
3.         L-Anness C1 jinbidel bit-test
li ġej:
“ANNESS C1
PROĊEDURA KOMUNITA' TRANŻITU/TA’
TRANŻITU KOMUNITARJA
DOKUMENT TA’ GARANZIJA
GARANZIJA INDIVIDWALI
I.              Obbligazzjoni
mill-garanti
1.          Is-sottoskritt[3]...............................................................................................................................................
residenti[4]...............................................................................................................................................
hawn konġuntament u
separatament jiggarantixxi, fl-uffiċċju tal-garanzija ta’
…......................................................
sa
ammont massimu ta’
.............................................................................................................................
favur l-Unjoni Ewropea
(li tinkludi r-Renju tal-Belġju, ir-Repubblika tal-Bulgarija,
ir-Repubblika Ċeka, ir-Renju tad-Danimarka, ir-Repubblika Federali
tal-Ġermanja, ir-Repubblika tal-Estonja, ir-Repubblika Ellenika, ir-Renju
ta' Spanja, ir-Repubblika Franċiża, l-Irlanda, ir-Repubblika Taljana,
ir-Repubblika ta' Ċipru, ir-Repubblika tal-Latvja, ir-Repubblika
tal-Litwanja, il-Gran Dukat tal-Lussemburgu, l-Ungerija, ir-Repubblika ta’
Malta, ir-Renju tal-Pajjiżi l-Baxxi, ir-Repubblika tal-Awstrija,
ir-Repubblika tal-Polonja, ir-Repubblika Portugiża, ir-Rumanija,
ir-Repubblika tas-Slovenja, ir-Repubblika Slovakka, ir-Repubblika
tal-Finlandja, ir-Renju tal-Isvezja, ir-Renju Unit tal-Gran Brittanja u
l-Irlanda ta' Fuq) u r-Repubblika tal-Kroazja, ir-Repubblika tal-Islanda,
ir-Renju tan-Norveġja, il-Konfederazzjoni Svizzera, il-Prinċipat ta'
Andorra u r-Repubblika ta' San Marino[5], kwalunkwe ammont ta’
kapital, obbligazzjonijiet, spejjeż u inċidentali ulterjuri -
iżda mhux multi – li għalihom il-prinċipal[6],
………………………………………………………………………………………………
jista' jkun jew jista'
jsir responsabbli għall-pajjiżi hawn fuq imsemmija għad-dejn
fil-forma ta' dazju u spejjeż oħra applikabbli
għall-oġġetti deskritti hawn taħt imqiegħda taħt
il-proċedura komuni ta’ tranżitu jew ta’ tranżitu Komunitarja
mill-uffiċċju tat-tluq ta' ……...……………………………………………………..
…………………………………………………………………………………………………………
sa l-uffiċċju
tad-destinazzjoni ta'
....................................................................................................................
………………………………………………………………………………………………………..
Deskrizzjoni
tal-merkanzija:
…………………………………………………………………………………………………………..
2.          Is-sottoskritt jimpenja ruħu li
jħallas mal-ewwel applikazzjoni bil-miktub mill-awtoritajiet kompetenti
tal-pajjiżi msemmija fil-punt 1 u mingħajr ma jkun jista'
jipposponi l-ħlas lil hinn mill-perjodu ta' 30 jum mid-data
tal-applikazzjoni s-somom mitluba sakemm hu jew hi jew kull persuna oħra
kkonċernata ma tistabilixxix qabel l-għeluq dak il-perjodu,
għas-sodisfazzjon tal-awtoritajiet kompetenti, li l-proċedura tkun
intemmet.
Fuq it-talba
tas-sottoskritt u għal kull raġuni rikonoxxuta bħala valida,
l-awtoritajiet kompetenti jistgħu jipposponu l-ħlas lil hinn
mill-perjodu ta’ 30 jum mid-data tal-applikazzjoni li fih huwa jkun obbligat li
jħallas is-somom mitluba. L-ispejjeż li jsiru bħala
riżultat tal-għoti tal-perjodu addizzjonali, b'mod partikulari xi
mgħax, iridu jkunu kkalkulati b’mod li l-ammont ikun ekwivalenti għal
dak li jitħallas taħt ċirkustanzi simili fis-suq monetarju jew
fis-suq finanzjarju tal-pajjiż ikkonċernat.
3.          Din
l-obbligazzjoni għandha tkun valida mill-jum tal-aċċettazzjoni
tagħha mill-uffiċċju tal-garanzija. Is-sottoskritt jibqa'
responsabbli għall-ħlas ta' xi dejn maħluq matul l-operazzjoni
komuni ta’ tranżitu/ta’ tranżitu Komunitarja kopert minn din
l-obbligazzjoni u mibdi qabel ma tidħol fis-seħħ kwalunkwe
revoka jew kanċellazzjoni ta’ garanzija, anke jekk it-talba
għall-ħlas issir wara dik id-data.
4.          Għall-finijiet
ta' din l-obbligazzjoni, is-sottoskritt jagħti l-indirizz tiegħu
għal servizz[7] f'kull wieħed
mill-pajjiżi l-oħra li hemm referenza għalihom
fil-paragrafu 1 bħala:
 Pajjiż || Kunjom u ismijiet, jew isem tad-ditta, u indirizz sħiħ
 ……………………………………………………………………………………………………………………………………………………………………………………….. || ………………………………………………………………………………………………………………………………………………………………………………………
Is-sottoskritt
jirrikonoxxi li l-korrispondenza kollha u l-avviżi u kwalunkwe formalità
jew proċedura marbuta ma' din l-obbligazzjoni indirizzata lil jew
magħmula bil-miktub f'wieħed mill-indirizzi għal servizz
tiegħu jkunu aċċettati li twasslulu kif xieraq.
Is-sottoskritt
jirrikonoxxi l-ġurisdizzjoni tal-qrati tal-postijiet fejn għandu
indirizz għal servizz.
Is-sottoskritt jimpenja
ruħu li ma jibdilx l-indirizzi tiegħu għal servizz jew, jekk
ikollu jbiddel wieħed jew aktar minn dawk l-indirizzi, javża
lill-uffiċċju tal-garanzija bil-quddiem.
Magħmul fi ………………………………, fi ………………………………………..
…………………………………………………………….
(Firma)[8]
II.            Aċċettazzjoni
mill-uffiċċju tal-garanzija
Uffiċċju
tal-garanzija………………………………………………………………………………………..
L-obbligazzjoni
tal-garanti aċċettata fi
......................................................................................................
biex tkopri l-operazzjoni komuni ta' tranżitu /ta’ tranżitu Komunitarja
taħt id-dikjarazzjoni ta' tranżitu
Nru ................................................ ta' ………………………………………….
[9]
…………………………………………………
(Timbru u firma)”
4.         L-Anness C2 jinbidel bit-test
li ġej:
“ANNESS C2
PROĊEDURA KOMUNI TA' TRANŻITU/TA’ TRANŻITU
KOMUNITARJA
DOKUMENT TA’ GARANZIJA
GARANZIJA INDIVIDWALI FIL-FORMA TA' VAWĊERS
I.              Obbligazzjoni
mill-garanti
1.          Is-sottoskritt[10]...............................................................................................................................................
residenti[11]...............................................................................................................................................
hawn konġuntament u
separatament jiggarantixxi, fl-uffiċċju tal-garanzija ta’ …......................................................
favur l-Unjoni Ewropea
(li tinkludi r-Renju tal-Belġju, ir-Repubblika tal-Bulgarija,
ir-Repubblika Ċeka, ir-Renju tad-Danimarka, ir-Repubblika Federali
tal-Ġermanja, ir-Repubblika tal-Estonja, ir-Repubblika Ellenika, ir-Renju
ta' Spanja, ir-Repubblika Franċiża, l-Irlanda, ir-Repubblika Taljana,
ir-Repubblika ta' Ċipru, ir-Repubblika tal-Latvja, ir-Repubblika
tal-Litwanja, il-Gran Dukat tal-Lussemburgu, l-Ungerija, ir-Repubblika ta’
Malta, ir-Renju tal-Pajjiżi l-Baxxi, ir-Repubblika tal-Awstrija,
ir-Repubblika tal-Polonja, ir-Repubblika Portugiża, ir-Rumanija,
ir-Repubblika tas-Slovenja, ir-Repubblika Slovakka, ir-Repubblika
tal-Finlandja, ir-Renju tal-Isvezja, ir-Renju Unit tal-Gran Brittanja u
l-Irlanda ta' Fuq) u r-Repubblika tal-Kroazja, ir-Repubblika tal-Islanda,
ir-Renju tan-Norveġja, il-Konfederazzjoni Svizzera, il-Prinċipat ta'
Andorra u r-Repubblika ta' San Marino[12],
kwalunkwe ammont ta’
kapital, obbligazzjonijiet, spejjeż u inċidentali ulterjuri - iżda
mhux multi – li għalihom il-prinċipal jista' jkun jew jista' jsir
responsabbli għall-Istati hawn fuq imsemmija għad-dejn fil-forma ta'
dazju u spejjeż oħra applikabbli għall-oġġetti
deskritti hawn taħt imqiegħda taħt il-proċedura komuni ta'
tranżitu jew ta’ tranżitu Komunitarja, li fir-rigward tagħhom
is-sottoskritt intrabat li joħroġ vawċers ta’ garanzija
individwali sa massimu ta' EUR 7 000 għal kull vawċer.
2.          Is-sottoskritt
jimpenja ruħu li jħallas mal-ewwel applikazzjoni bil-miktub
mill-awtoritajiet kompetenti tal-pajjiżi msemmija fil-paragrafu 1 u
mingħajr ma jkun jista' jipposponi l-ħlas lil hinn minn perjodu ta'
30 jum mid-data tal-applikazzjoni s-somom mitluba, sa EUR 7 000
għal kull vawċer ta' garanzija individwali, sakemm hu jew hi jew kull
kull persuna kkonċernata ma tistabilixxix qabel id-data tal-għeluq
ta' dak il-perjodu, għas-sodisfazzjoni tal-awtoritajiet kompetenti, li
l-operazzjoni tkun intemmet.
Fuq it-talba
tas-sottoskritt u għal kull raġuni rikonoxxuta bħala valida,
l-awtoritajiet kompetenti jistgħu jipposponu l-ħlas lil hinn
mill-perjodu ta’ 30 jum mid-data tal-applikazzjoni li fih huwa jkun obbligat li
jħallas is-somom mitluba. L-ispejjeż li jsiru bħala
riżultat tal-għoti tal-perjodu addizzjonali, b'mod partikulari xi
mgħax, iridu jkunu kkalkulati b’mod li l-ammont ikun ekwivalenti għal
dak li jitħallas taħt ċirkustanzi simili fis-suq monetarju jew
fis-suq finanzjarju tal-pajjiż ikkonċernat.
3.          Din
l-obbligazzjoni għandha tkun valida mill-jum tal-aċċettazzjoni
tagħha mill-uffiċċju tal-garanzija. Is-sottoskritt jibqa'
responsabbli għall-ħlas ta' xi dejn maħluq matul kwalunkwe
operazzjoni komuni ta' tranżitu/ta’ tranitu Komunitarja koperta minn din
l-obbligazzjoni u mibdija qabel tidħol fis-seħħ kwalunkwe revoka
jew kanċellazzjoni tal-garanzija, ukoll jekk it-talba għall-ħlas
issir wara dik id-data.
4.          Għall-finijiet
ta' din l-obbligazzjoni, is-sottoskritt jagħti l-indirizz tiegħu
għal servizz[13] f'kull wieħed
mill-pajjiżi l-oħra li hemm referenza għalihom
fil-paragrafu 1 bħala:
 Pajjiż || Kunjom u ismijiet, jew isem tad-ditta, u indirizz sħiħ
 ………………………………………………………………………………………………………. || ……………………………………………………………………………………………………………………………………………………………………………………………………………………………………………………………………………………………………………………………………………………………………..
Is-sottoskritt jirrikonoxxi
li l-korrispondenza kollha u l-avviżi u kwalunkwe formalità jew
proċedura marbuta ma' din l-obbligazzjoni indirizzata lil jew
magħmula bil-miktub f'wieħed mill-indirizzi għal servizz
tiegħu jkunu aċċettati li twasslulu kif xieraq.
Is-sottoskritt jirrikonoxxi
l-ġurisdizzjoni tal-qrati tal-postijiet fejn għandu indirizz
għal servizz.
Is-sottoskritt jimpenja
ruħu li ma jibdilx l-indirizzi tiegħu għal servizz jew, jekk
ikollu jbiddel wieħed jew aktar minn dawk l-indirizzi, javża
lill-uffiċċju tal-garanzija bil-quddiem.
Magħmul fi ………………………………, fi ………………………………………..
…………………………………………..
(Firma)[14]
II.            Aċċettazzjoni
mill-uffiċċju tal-garanzija
Uffiċċju
tal-garanzija…
………………………………………………………………………………………..
L-obbligazzjoni
tal-garanti aċċettata fil-…
..........................................................................................................................
………………………………………………..
(Timbru u firma)”
5.           L-Anness C4 jinbidel
bit-test li ġej:
"ANNESS C 4
PROĊEDURA KOMUNI TA' TRANŻITU/TA’
TRANŻITU KOMUNITARJA
DOKUMENT TA’ GARANZIJA
GARANZIJA KOMPRENSIVA
I.          Obbligazzjoni
mill-garanti
1.          Is-sottoskritt[15]...............................................................................................................................................residenti
[16].................................................................................................................................................
hawn konġuntament u
separatament jiggarantixxi, fl-uffiċċju tal-garanzija ta’
…......................................................
sa ammont massimu ta’
...................................................................................................................................................................
li huwa 100/50/30%[17]
tal-ammont ta’ referenza, favur l-Unjoni Ewropea (li tinkludi r-Renju
tal-Belġju, ir-Repubblika tal-Bulgarija, ir-Repubblika Ċeka, ir-Renju
tad-Danimarka, ir-Repubblika Federali tal-Ġermanja, ir-Repubblika
tal-Estonja, ir-Repubblika Ellenika, ir-Renju ta' Spanja, ir-Repubblika
Franċiża, l-Irlanda, ir-Repubblika Taljana, ir-Repubblika ta'
Ċipru, ir-Repubblika tal-Latvja, ir-Repubblika tal-Litwanja, il-Gran Dukat
tal-Lussemburgu, l-Ungerija, ir-Repubblika ta’ Malta, ir-Renju tal-Pajjiżi
l-Baxxi, ir-Repubblika tal-Awstrija, ir-Repubblika tal-Polonja, ir-Repubblika
Portugiża, ir-Rumanija, ir-Repubblika tas-Slovenja, ir-Repubblika
Slovakka, ir-Repubblika tal-Finlandja, ir-Renju tal-Isvezja, ir-Renju Unit
tal-Gran Brittanja u l-Irlanda ta' Fuq) u r-Repubblika tal-Kroazja,
ir-Repubblika tal-Islanda, ir-Renju tan-Norveġja, il-Konfederazzjoni
Svizzera, il-Prinċipat ta' Andorra u r-Repubblika ta' San Marino,[18]
kwalunkwe ammont ta'
kapital, obbligazzjonijiet, spejjeż u inċidentali ulterjuri -
iżda mhux multi - li għalihom il-prinċipal, ..........................................................................................................................................................................,[19]
jista jkun jew isir responsabbli lejn il-pajjiżi fuq imsemmija għal
dejn fil-forma ta' dazju u spejjeż oħra applikabbli
għall-oġġetti mqiegħda taħt il-proċedura ta'
tranżitu Komunitarja jew komuni.
2.          Is-sottoskritt
jimpenja ruħu li jħallas mal-ewwel applikazzjoni bil-miktub
mill-awtoritajiet kompetenti tal-pajjiżi msemmija fil-paragrafu 1 u
mingħajr ma jkun jista' jipposponi l-ħlas lil hinn minn perjodu ta'
30 jum mid-data tal-applikazzjoni s-somom mitluba sal-limitu tal-ammont imsemmi
hawn fuq, sakemm hu jew hi jew kull kull persuna kkonċernata ma
tistabilixxix qabel id-data tal-għeluq ta' dak il-perjodu,
għas-sodisfazzjoni tal-awtoritajiet kompetenti, li l-operazzjoni tkun
intemmet.
Fuq it-talba
tas-sottoskritt u għal kull raġuni rikonoxxuta bħala valida,
l-awtoritajiet kompetenti jistgħu jipposponu l-ħlas lil hinn
mill-perjodu ta’ 30 jum mid-data tal-applikazzjoni li fih huwa jkun obbligat li
jħallas is-somom mitluba. L-ispejjeż li jsiru bħala
riżultat tal-għoti tal-perjodu addizzjonali, b'mod partikulari xi
mgħax, iridu jkunu kkalkulati b’mod li l-ammont ikun ekwivalenti għal
dak li jitħallas taħt ċirkustanzi simili fis-suq monetarju jew
fis-suq finanzjarju tal-pajjiż ikkonċernat.
L-ammont ma jistax
jitnaqqas b'xi somom diġà mħallsa taħt it-termini ta' din
l-obbligazzjoni sakemm is-sottoskritt ma jintalabx iħallas id-dejn
maħluq waqt operazzjoni ta' tranżitu Komunitarja jew komuni li tkun
bdiet qabel it-talba preċedenti għall-ħlas kienet riċevuta
jew fi żmien 30 jum wara.
3.          Din
l-obbligazzjoni għandha tkun valida mill-jum tal-aċċettazzjoni
tagħha mill-uffiċċju tal-garanzija. Is-sottoskritt jibqa'
responsabbli għall-ħlas ta' xi dejn maħluq matul kwalunkwe
operazzjoni komuni ta' tranżitu/ta’ tranżitu Komunitarja koperta minn
din l-obbligazzjoni u mibdija qabel tidħol fis-seħħ kwalunkwe
revoka jew kanċellazzjoni tal-garanzija, ukoll jekk it-talba
għall-ħlas issir wara dik id-data.
4.          Għall-finijiet
ta' din l-obbligazzjoni, is-sottoskritt jagħti l-indirizz tiegħu
għal servizz[20] f'kull wieħed
mill-pajjiżi l-oħra li hemm referenza għalihom
fil-paragrafu 1 bħala:
 || Pajjiż || Kunjom u ismijiet, jew isem tad-ditta, u indirizz sħiħ
 ………………………………………………………………………………………………………….. || …………………………………………………………………………………………………………………………………………………………………………………………………………………………………………………………………………………………………………………………………………………………………………………
Is-sottoskritt
jirrikonoxxi li l-korrispondenza kollha u l-avviżi u kwalunkwe formalità
jew proċedura marbuta ma' din l-obbligazzjoni indirizzata lil jew
magħmula bil-miktub f'wieħed mill-indirizzi għal servizz
tiegħu jkunu aċċettati li twasslulu kif xieraq.
Is-sottoskritt
jirrikonoxxi l-ġurisdizzjoni tal-qrati tal-postijiet fejn għandu
indirizz għal servizz.
Is-sottoskritt jimpenja
ruħu li ma jibdilx l-indirizzi tiegħu għal servizz jew, jekk
ikollu jbiddel wieħed jew aktar minn dawk l-indirizzi, javża
lill-uffiċċju tal-garanzija bil-quddiem.
Magħmul fi ………………………………, fi ………………………………………..
………………………………………………
(Firma)[21]
II.            Aċċettazzjoni
mill-uffiċċju tal-garanzija
Uffiċċju
tal-garanzija…
………………………………………………………………………………………..
L-obbligazzjoni
tal-garanti aċċettata fil-…
..........................................................................................................................
………………………………………………….
(Timbru u firma)”
6.           Fil-Kaxxa 7
tal-Anness C5, il-kelma "il-Kroazja" tiddaħħal bejn
il-kliem "il-Komunità Ewropea" u "l-Islanda".
7.           Fil-Kaxxa 6
tal-Anness C6, il-kelma "il-Kroazja" tiddaħħal bejn
il-kliem "il-Komunità Ewropea" u "l-Islanda".
[1]               ĠU nru L 226, 13.8.1987, p. 2.
[2]               ĠU L 226, 13.8.1987, p. 2.
[3]               Kunjom u ismijiet, jew isem tad-ditta.
[4]               Indirizz sħiħ.
[5]               Ħassar l-isem tal-Parti jew Partijiet Kontraenti
jew Stati (l-Andorra jew San Marino) li t-territorju tagħhom ma
jgħaddux minnu. Ir-referenzi għall-Prinċipat ta' Andorra u
r-Repubblika ta' San Marino japplikaw biss għal operazzjonijiet ta'
tranżitu Komunitarji.
[6]               Kunjom u isem, jew isem id-ditta u indirizz sħiħ
tal-prinċipal.
[7]               Jekk, fil-liġi tal-pajjiż, m'hemm l-ebda
dispożizzjoni għal indirizz għal servizz, il-garanti għandu
jaħtar, f'dan il-pajjiż, aġent awtorizzat li jirċievi
kwalunkwe komunikazzjoni indirizzata lilu u r-rikonoxximent fit-tieni
subparagrafu u l-impriża fir-raba’ subparagrafu tal-paragrafu 4
għandhom ikunu korrispondenti. Il-qrati tal-pajjiżi li fihom jinsabu
l-indirizzi għal servizz tal-garanti jew tal-aġenti tiegħu
għandu jkollhom ġurisdizzjoni fi kwistjonijiet rigward din
il-garanzija.
[8]               Il-persuna li tiffirma d-dokument trid
iddaħħal dan li ġej bil-kitba bl-idejn qabel il-firma
tagħha/tiegħu: “Garanzija għall-ammont
ta'...................................", l-ammont jinkiteb b'ittri.
[9]               Biex timtela mill-uffiċċju tat-tluq.
[10]             Kunjom u ismijiet, jew isem tad-ditta.
[11]             Indirizz sħiħ.
[12]             Għal operazzjonijiet ta' tranżitu Komunitarji
biss.
[13]             Jekk, fil-liġi tal-pajjiż, m'hemm l-ebda
dispożizzjoni għal indirizz għal servizz, il-garanti għandu
jaħtar, f'dan il-pajjiż, aġent awtorizzat li jirċievi kwalunkwe
komunikazzjoni indirizzata lilu u r-rikonoxximent fit-tieni subparagrafu u
l-impriża fir-raba’ subparagrafu tal-paragrafu 4 għandhom ikunu
korrispondenti. Il-qrati tal-pajjiżi li fihom jinsabu l-indirizzi
għal servizz tal-garanti jew tal-aġenti tiegħu għandu
jkollhom ġurisdizzjoni fi kwistjonijiet rigward din il-garanzija.
[14]             Il-firma trid tkun preċeduta b’dan li ġej
bil-kalligrafija tal-firmatarju nnifsu: "Garanzija".
[15]             Kunjom u ismijiet, jew isem tad-ditta.
[16]             Indirizz sħiħ.
[17]             Ħassar fejn ma japplikax.
[18]             Ħassar l-isem tal-Parti jew Partijiet Kontraenti jew
Stati (l-Andorra jew San Marino) li t-territorju tagħhom ma jgħaddux
minnu. Ir-referenzi għall-Prinċipat ta' Andorra u r-Repubblika ta'
San Marino japplikaw biss għal operazzjonijiet ta' tranżitu Komunitarji.
[19]             Kunjom u isem, jew isem id-ditta u indirizz sħiħ
tal-prinċipal.
[20]             Jekk, fil-liġi tal-pajjiż, m'hemm l-ebda
dispożizzjoni għal indirizz għal servizz, il-garanti għandu
jaħtar, f'dan il-pajjiż, aġent awtorizzat li jirċievi
kwalunkwe komunikazzjoni indirizzata lilu u r-rikonoxximent fit-tieni
subparagrafu u l-impriża fir-raba’ subparagrafu tal-paragrafu 4
għandhom ikunu korrispondenti. Il-qrati tal-pajjiżi li fihom jinsabu
l-indirizzi għal servizz tal-garanti jew tal-aġenti tiegħu
għandu jkollhom ġurisdizzjoni fi kwistjonijiet rigward din
il-garanzija.
[21]             Il-firma trid tkun preċeduta b’dan li ġej
bil-kalligrafija tal-firmatarju nnifsu: "Garanzija għall-ammont
ta'…"…, bl-ammont miktub sħiħ.


               IL-KUMMISSJONI EWROPEA
            Brussell, 12.8.2016
            COM(2016) 504 final
            2016/0247(NLE)
            Proposta għal
            DEĊIŻJONI TAL-KUNSILL
            dwar il-konklużjoni, f’isem l-Unjoni Ewropea, ta’ Ftehim bejn l-Unjoni Ewropea u l-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-għanijiet tagħha

               Ir-Regolament (UE) Nru 515/2014 tal-Parlament Ewropew u tal-Kunsill tas-16 ta' April 2014 li jistabbilixxi, bħala parti mill-Fond għas-Sigurtà Interna, l-istrument għall-appoġġ finanzjarju għall-fruntieri esterni u l-viża u li jħassar id-Deċiżjoni Nru 574/2007/KE daħal fis-seħħ fil-21 ta' Mejju 2014 u beda japplika mill-1 ta' Jannar 2014
                  1
               .

               Ir-Regolament (UE) Nru 514/2014 tal-Parlament Ewropew u tal-Kunsill tas-16 ta' April 2014 li jistabbilixxi dispożizzjonijiet ġenerali dwar il-Fond għall-Asil, il-Migrazzjoni u l-Integrazzjoni u dwar l-istrument għal appoġġ finanzjarju għall-kooperazzjoni tal-pulizija, il-prevenzjoni u l-ġlieda kontra l-kriminalità, u l-ġestjoni tal-kriżijiet ukoll daħal fis-seħħ fil-21 ta' Mejju 2014 u beda japplika mill-1 ta' Jannar 2014
                  2
               . Skont l-Artikolu 19 tar-Regolament (UE) Nru 515/2014, id-dispożizzjonijiet tar-Regolament (UE) Nru 514/2014 japplikaw għall-Istrument għall-appoġġ finanzjarju għall-fruntieri esterni u l-viża bħala parti mill-Fond għas-Sigurtà Interna (minn issa ’l quddiem imsejjaħ ‘l-ISF — Fruntieri u Viżi”).

               L-iskop tal-ISF-Fruntieri u Viżi huwa li jistabbilixxi mekkaniżmu ta’ solidarjetà vinkolanti għall-Istati parteċipanti bl-istess regoli Ewropej dwar il-kontroll tal-fruntieri esterni fl-interess ta' xulxin u f’isem xulxin. Il-Fond għas-Sigurtà Interna-Fruntieri u Viżi se jservi biex jintlaħaq objettiv ewlieni tal-acquis ta’ Schengen, jiġifieri li r-responsabbiltà tiġi kondiviża għal "livell effiċjenti, għoli u uniformi ta’ kontroll fuq il-fruntieri esterni”, kif stipulat fl-Artikolu 15 tar-Regolament (UE) Nru 2016/399 tal-Parlament Ewropew u tal-Kunsill. B’hekk dan huwa żvilupp tal-acquis ta’ Schengen.

               L-Artikolu 5(7) tar-Regolament (UE) Nru 515/2014 jipprovdi li l-istati terzi assoċjati mal-implimentazzjoni, l-applikazzjoni u l-iżvilupp tal-acquis ta' Schengen jipparteċipaw fl-istrument skont id-dispożizzjonijiet tiegħu u li għandhom jiġu konklużi arranġamenti li jispeċifikaw ir-regoli supplementari meħtieġa għal tali parteċipazzjoni, inkluż dispożizzjonijiet li jiżguraw il-protezzjoni tal-interessi finanzjarji tal-Unjoni u s-setgħa tal-awditjar tal-Qorti tal-Awdituri, billi l-Ftehim ta' Assoċjazzjoni rispettivi ma jipprovdux tali regoli.

               L-għan tal-abbozz ta’ Ftehim mal-Liechtenstein (minn hawn ’il quddiem “il-pajjiż assoċjat”) huwa li jistabbilixxi l-arranġamenti msemmija fl-Artikolu 5(7) tar-Regolament (UE) Nru 515/2014 u li jippermetti li l-Kummissjoni tieħu r-responsabbiltà finali għall-implimentazzjoni tal-baġit tal-istrument f’dan il-pajjiż assoċjat u li tiddetermina l-kontribuzzjoni ta’ dan il-pajjiż lill-baġit tal-Unjoni fir-rigward ta’ dan l-istrument.

               Fir-rigward tal-kontrolli baġitarji u finanzjarji, l-Istati Membri huma suġġetti għal obbligi orizzontali (eż. il-kompetenza tal-Qorti tal-Awdituri u tal-Uffiċċju Ewropew Kontra l-Frodi (OLAF)) li ġejjin direttament mit-Trattat jew minn leġiżlazzjoni sekondarja tal-Unjoni. Dawn l-obbligi japplikaw direttament fl-Istati Membri u għalhekk mhumiex stabbiliti fir-Regolament (UE) Nru 515/2014. Madankollu, fl-applikazzjoni tal-Artikolu 5(7) tar-Regolament (UE) Nru 515/2014 iridu jiġu estiżi għall-pajjiż assoċjat permezz tal-abbozz tal-Ftehim.

               Sabiex jiġu protetti l-interessi finanzjarji tal-Unjoni kontra frodi u irregolaritajiet oħra, ir-Regolament (UE) Nru 514/2014 jipprevedi li l-persunal tal-Kummissjoni, il-Qorti tal-Awdituri u l-OLAF jingħataw aċċess adegwat biex iwettqu l-kontrolli. L-Artikolu 5(9) tar-Regolament (UE) Nru 514/2014 jgħid ukoll li l-ftehimiet ta’ kooperazzjoni ma’ pajjiżi terzi għandhom espressament jagħtu s-setgħa lill-Kummissjoni, lill-Qorti tal-Awdituri u lill-OLAF biex iwettqu tali awditi, kontrolli u spezzjonijiet fuq il-post. Konsegwentement, din hija prevista fl-abbozz tal-Ftehim.

               •Konsistenza mad-dispożizzjonijiet eżistenti fil-qasam ta’ politika

                  Mhux applikabbli.

               •Konsistenza ma' politiki oħra tal-Unjoni

                  Mhux applikabbli.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi legali

               Billi għandha bħala l-għan tagħha l-konklużjoni ta’ arranġamenti bejn l-Unjoni u l-Liechtenstein dwar il-kontribuzzjoni ta' dan il-pajjiż għall-istrument għall-appoġġ finanzjarju għall-fruntieri esterni u l-viża għall-perjodu 2014–20 u r-regoli supplimentari meħtieġa għal din il-parteċipazzjoni, din il-proposta għall-iffirmar tal-Ftehim hija bbażata fuq l-Artikoli 77(2) u 218(5) tat-Trattat dwar il-Funzjonament tal-Unjoni Ewropea.

               •Il-ħtieġa tad-deċiżjoni proposta

                  Fuq il-bażi tal-Artikolu 5(7) tar-Regolament (UE) Nru 515/2014 il-konklużjoni tal-Ftehim mal-Liechtenstein hija meħtieġa għall-istabbiliment tal-arranġamenti dwar il-kontribuzzjoni ta' dan il-pajjiż għall-istrument għall-appoġġ finanzjarju għall-fruntieri esterni u l-viża għall-perjodu 2014–20 u r-regoli supplimentari meħtieġa għal din il-parteċipazzjoni.

               •Proporzjonalità

                  Mhux applikabbli.

               •L-għażla tal-istrument

                  Mhux applikabbli.

               3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET TAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •L-evalwazzjonijiet ex-post/il-kontrolli tal-idoneità tal-leġiżlazzjoni eżistenti

                  Mhux applikabbli.

               •Il-konsultazzjonijiet mal-partijiet ikkonċernati

                  Mhux applikabbli.

               •Il-ġbir u l-użu tal-għarfien espert

                  Mhux applikabbli.

               •Valutazzjoni tal-impatt

                  Mhux applikabbli, minħabba li l-proposta hija marbuta mal-programm ta’ ġestjoni u għandha l-għan li jiġi ffirmat ftehim internazzjonali li ġie nnegozjat abbażi ta’ direttivi dwar in-negozjati stabbiliti mill-Kunsill.

               •Idoneità regolatorja u simplifikazzjoni

                  Mhux applikabbli.

               •Drittijiet fundamentali

                  Mhux applikabbli.

               4.IMPLIKAZZJONIJIET BAĠITARJI

               L-Artikolu 10 u l-Anness I tal-abbozz ta’ Ftehim jiddeskrivu d-dispożizzjonijiet relatati mal-kontribuzzjonijiet finanzjarji annwali tal-Istati assoċjati għall-baġit tal-Fond għas-Sigurtà Interna — il-Fruntieri u l-Viżi u l-adattament possibbli tagħhom għas-sitwazzjoni deskritta skont l-Anness I.

               5.ELEMENTI OĦRA

               •Applikazzjoni territorjali

                  Ir-Regolament (UE) Nru 515/2014 jikkostitwixxi żvilupp tal-acquis ta’ Schengen. F’dan ir-rigward, dan il-Ftehim mal-Liechtenstein jibni wkoll fuq l-acquis ta’ Schengen.

                  F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-TUE u t-TFUE, id-Danimarka mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha. F'konformità mal-Artikolu 4 tal-Protokoll imsemmi qabel, id-Danimarka għandha tiddeċiedi fi żmien sitt xhur wara li l-Kunsill ikun adotta din il-proposta propost jekk hijiex ser timplimentaha fil-liġi nazzjonali tagħha.

                  Peress li din il-proposta tikkostitwixxi żvilupp ta’ dawk l-elementi tal-acquis ta’ Schengen li r-Renju Unit u l-Irlanda ma jiħdux sehem fihom u mhux ser ikunu marbutin jew ikunu soġġetti għall-applikazzjoni tagħhom, f'konformità mad-Deċiżjonijiet tal-Kunsill 2000/365/KE
                     3
                   u 2002/192/KE
                     4
                   rispettivament.

                •Il-pjanijiet għall-implimentazzjoni u l-arranġamenti ta’ monitoraġġ, ta’ evalwazzjoni u ta’ rapportar

                  L-Artikolu 17 tal-Ftehim jispeċifika r-rapportar applikabbli u l-arranġamenti ta’ monitoraġġ. Sal-15 ta’ Frar ta’ kull sena u sal-2022 inklużi, il-Liechtenstein għandu jissottometti rapport ta’ implimentazzjoni annwali lill-Kummissjoni għas-sena finanzjarja ta’ qabel.

               •Id-dokumenti ta’ spjegazzjoni (għad-direttivi)

                  Mhux applikabbli.

               •Spjegazzjoni dettaljata tad-dispożizzjonijiet speċifiċi tal-proposta

                  Mhux meħtieġa

               Fid-dawl tal-kunsiderazzjonijiet stipulati hawn fuq, il-Kummissjoni tipproponi li l-Kunsill japprova, wara li jkun irċieva l-kunsens mill-Parlament Ewropew, il-Ftehim mal-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020.

               2016/0247 (NLE)

               Proposta għal

               DEĊIŻJONI TAL-KUNSILL

               dwar il-konklużjoni, f’isem l-Unjoni Ewropea, ta’ Ftehim bejn l-Unjoni Ewropea u l-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020

               IL-KUNSILL TAL-UNJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikoli 77(2) u 218(6)(a) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-kunsens tal-Parlament Ewropew
                  5
               ,

               Billi:

               (1)F'konformità mad-Deċiżjoni 2016/XXX tal-Kunsill ta' [...], il-Ftehim bejn l-Unjoni Ewropea u l-Prinċipalità ta’ Liechtenstein dwar regoli supplementari b’rabta mal-istrument għal appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020 ġie ffirmat mill-Kummissjoni fil- [...], soġġett għall-konklużjoni tiegħu.

               (2)Ir-Regolament (UE) Nru 515/2014 tas-16 ta’ April 2014 tal-Parlament Ewropew u tal-Kunsill li jistabbilixxi, bħala parti mill-Fond għas-Sigurtà Interna, l-istrument għall-appoġġ finanzjarju għall-fruntieri esterni u l-viża għall-perjodu 2014–2020 jipprevedi fl-Artikolu 5(7) li pajjiżi assoċjati mal-implimentazzjoni, l-applikazzjoni u l-iżvilupp tal-acquis ta’ Schengen għandhom jipparteċipaw fl-istrument skont id-dispożizzjonijiet tiegħu u li għandhom jiġu konklużi arranġamenti dwar il-kontribuzzjonijiet finanzjarji tagħhom u r-regoli supplimentari meħtieġa għat-tali parteċipazzjoni, inklużi dispożizzjonijiet li jiżguraw il-protezzjoni tal-interessi finanzjarji tal-Unjoni u s-setgħa tal-awditjar tal-Qorti tal-Awdituri.

               (3)F’konformità mal-Artikoli 1 u 2 tal-Protokoll (Nru 22) dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta’ din id-Deċiżjoni u mhijiex marbuta biha jew suġġetta għall-applikazzjoni tagħha. Minħabba li din id-Deċiżjoni tibni fuq l-acquis ta' Schengen, id-Danimarka għandha, f'konformità mal-Artikolu 4 ta' dak il-Protokoll, tiddeċiedi fi żmien sitt xhur minn meta l-Kunsill ikun iddeċieda dwar din id-Deċiżjoni, jekk hijiex ser timplimentaha fil-liġi nazzjonali tagħha.

               (4)Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi disposizzjonijiet tal-acquis ta' Schengen; għaldaqstant ir-Renju Unit mhuwiex qiegħed jieħu sehem fl-adozzjoni tagħha u mhuwiex marbut biha jew soġġett għall-applikazzjoni tagħha
                  6
               .

               (5)Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tiħux sehem skont id-Deċiżjoni tal-Kunsill 2002/192/KE tat-28 ta' Frar 2002 dwar it-talba tal-Irlanda sabiex tieħu sehem f'xi dispożizzjonijiet tal-acquis
                  7
                ta' Schengen; Għalhekk l-Irlanda mhijiex se tieħu sehem fl-adozzjoni tiegħu u mhijiex marbuta bih jew suġġetta għall-applikazzjoni tiegħu

               (6)Il-Ftehim għandu jiġi approvat.

               ADOTTA DIN ID-DEĊIŻJONI:

               Artikolu 1

               Il-Ftehim bejn l-Unjoni Ewropea u l-Prinċipalità ta’ Liechtenstein dwar regoli supplementari b’rabta mal-istrument għal appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020 huwa b’dan approvat f’isem l-Unjoni.

               It-test tal-Ftehim huwa mehmuż ma' din id-Deċiżjoni.

               Artikolu 2

               Il-President tal-Kunsill jaħtar il-persuna/i awtorizzata/i biex tipproċedi/jipproċedu, f’isem l-Unjoni Ewropea, għan-notifika stabbilita fl-Artikolu 19(2) tal-Ftehim, sabiex jiġi espress il-kunsens tal-Unjoni Ewropea li tintrabat bil-Ftehim.

               Artikolu 3

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 150, 20.05.2014, p. 143.

                     (2)
                  ĠU L 150, 20.05.2014, p. 112.

                     (3)
                  Id-Deċiżjoni tal-Kunsill tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħu sehem f'xi dispożizzjonijiet tal-acquis ta' Schengen, ĠU L 131, 1.6.2000, p. 43.

                     (4)
                  Id-Deċiżjoni tal-Kunsill tat-28 ta’ Frar 2002 rigward it-talba tal-Irlanda biex tiehu sehem f’xi disposizzjonijiet tal-acquis ta’ Schengen, ĠU L 64, 7.3.2002, p. 20.

                     (5)
                  ĠU C , , p. .

                     (6)
                  Id-Deċiżjoni tal-Kunsill tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħu sehem f'xi dispożizzjonijiet tal-acquis ta' Schengen, ĠU L 131, 1.6.2000, p. 43.

                     (7)
                  Id-Deċiżjoni tal-Kunsill tat-28 ta’ Frar 2002 rigward it-talba tal-Irlanda biex tiehu sehem f’xi disposizzjonijiet tal-acquis ta’ Schengen, ĠU L 64, 7.3.2002, p. 20.

    ---documentbreak---

               IL-KUMMISSJONI EWROPEA
            Brussell, 12.8.2016
            COM(2016) 504 final
            ANNESSI
            tal-Proposta għal
            Deċiżjoni tal-Kunsill
            dwar il-konklużjoni, f’isem l-Unjoni Ewropea, ta’ Ftehim bejn l-Unjoni Ewropea u l-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020

               ANNESSI

               tal-Proposta għal

               Deċiżjoni tal-Kunsill

               dwar il-konklużjoni, f’isem l-Unjoni Ewropea, ta’ Ftehim bejn l-Unjoni Ewropea u l-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020

               L-UNJONI EWROPEA, minn hawn 'il quddiem imsejħa “l-Unjoni”,

               kif ukoll

               IL-PRINĊIPAT TAL-LIECHTENSTEIN, minn hawn 'il quddiem imsejjaħ “il-Liechtenstein”,

               Minn hawn ‘il quddiem imsejħin “il-Partijiet”,

               WARA LI KKUNSIDRAW il-Protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein fil-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis
                  1
                ta’ Schengen (minn hawn 'il quddiem imsejjaħ bħala l-Protokoll ta' Assoċjazzjoni mal-Liechtenstein),

               BILLI:

               (1)L-Unjoni stabbilixxiet l-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna permezz tar-Regolament (UE) Nru 515/2014 tal-Parlament Ewropew u tal-Kunsill
                  2
               .

               (2)Ir-Regolament (UE) Nru 515/2014 jikkostitwixxi żvilupp tal-acquis ta’ Schengen fi ħdan it-tifsira tal-Ftehim ta’ Assoċjazzjoni mal-Liechtenstein.

               (3)Billi r-Regolament (UE) Nru 514/2014 tal-Parlament Ewropew u tal-Kunsill
                  3
                għandu impatt dirett fuq l-applikazzjoni tad-dispożizzjonijiet tar-Regolament (UE) Nru 515/2014, u b’hekk jaffettwa l-qafas legali ta’ dan tal-aħħar, u peress li l-proċeduri stipulati fil-Ftehim ta’ Assoċjazzjoni mal-Liechtenstein ġew applikati għall-adozzjoni tar-Regolament (UE) Nru 514/2014 li ġie innotifikat lil-Liechtenstein, il-Partijiet jirrikonoxxu li r-Regolament (UE) Nru 514/2014 jikkostitwixxi żvilupp tal-acquis ta’ Schengen fi ħdan it-tifsira tal-Protokoll ta’ Assoċjazzjoni mal-Liechtenstein dment li jkun neċessarju għall-implimentazzjoni tar-Regolament (UE) Nru 515/2014.

               (4)L-Artikolu 5(7) tar-Regolament (UE) Nru 515/2014 jipprovdi li l-pajjiżi terzi assoċjati mal-implimentazzjoni, l-applikazzjoni u l-iżvilupp tal-acquis ta' Schengen - fosthom il-Liechtenstein - jipparteċipaw fl-istrument skont id-dispożizzjonijiet tiegħu u li għandhom jiġu konklużi arranġamenti li jispeċifikaw il-kontribuzzjonijiet finanzjarji ta' dawk il-pajjiżi u r-regoli supplementari meħtieġa għal tali parteċipazzjoni, inkluż dispożizzjonijiet li jiżguraw il-protezzjoni tal-interessi finanzjarji tal-Unjoni u s-setgħa tal-awditjar tal-Qorti tal-Awdituri.

               (5)L-istrument għall-appoġġ finanzjarju għall-fruntieri esterni u l-viża, bħala parti tal-Fond għas-Sigurtà Interna ("ISF-Fruntieri u Viża") jikkostitwixxi strumenti speċifiku fil-kuntest tal-acquis ta’ Schengen imfassal biex jipprovdi għal qsim tal-piż u l-appoġġ finanzjarju fil-qasam tal-fruntieri esterni u l-politika dwar il-viża fl-Istati Membri u l-Istati assoċjati.

               (6)L-Artikolu 60 tar-Regolament (UE, Euratom) Nru 966/2012 tal-Parlament Ewropew u tal-Kunsill
                  4
                jipprovdi għar-regoli dwar il-ġestjoni indiretta li huma applikabbli fejn il-pajjiżi terzi, inklużi l-istati assoċjati, ikunu fdati b’kompiti ta’ implimentazzjoni tal-baġit.

               (7)
                     L-Artikolu 17(4) tar-Regolament (UE) Nru 514/2014 jipprovdi għall-eliġibbiltà tan-nefqa mġarrba fl-2014 minn Awtorità Responsabbli li għad ma ġietx iddeżinjata formalment, biex b’hekk tkun żgurata transizzjoni mingħajr xkiel bejn il-Fond għall-Fruntieri Esterni u l-Fond għas-Sigurtà Interna. Bl-istess mod huwa importanti li l-istess kwistjoni tiġi riflessa f’dan il-Ftehim. Peress li dan il-Ftehim ma daħalx fis-seħħ qabel tmiem l-2014, huwa essenzjali li tiġi żgurata l-eliġibbiltà tal-infiq li jkun sar qabel u sakemm issir id-deżinjazzjoni formali tal-Awtorità Responsabbli, dment li s-sistemi ta’ ġestjoni u kontroll applikati qabel ikunu essenzjalment l-istess bħal dawk fis-seħħ wara d-deżinjazzjoni formali tal-Awtorità Responsabbli.

               (8)Biex tiġi ffaċilitata l-kalkolazzjoni u l-użu tal-kontribuzzjonijiet annwali dovuti mil-Liechtenstein għall-ISF-Fruntieri u Viża, il-kontribuzzjonijiet tiegħu għall-perjodu 2014-2020 se jitħallsu f’ħames pagamenti parzjali annwali mill-2016 sal-2020. Mill-2016 sal-2018, il-kontribuzzjonijiet annwali huma stabbiliti f’ammonti fissi filwaqt li l-kontribuzzjoni li għandha titħallas għas-snin 2019 u 2020 ser jiġi stabbilit fl-2019 fuq il-bażi tal-prodott gross domestiku tal-Istati kollha li jipparteċipaw tal-ISF-Fruntieri u Viża b’kont meħud tal-pagamenti li fil-fatt saru,

               FTIEHMU KIF ĠEJ:

               Artikolu 1

               Kamp ta' applikazzjoni

               Dan il-Ftehim jistabblixxi r-regoli supplementari meħtieġa għall-parteċipazzjoni tal-Liechtenstein fl-ISF- Fruntieri u Viża skont ir-Regolament (UE) Nru 515/2014.

               Artikolu 2

               Ġestjoni u kontrolli finanzjarji

               1.
                     Il-Liechtenstein għandu jieħu l-miżuri meħtieġa biex tiġi żgurata konformità mad-dispożizzjonijiet relevanti għall-ġestjoni finanzjarja u l-kontroll li huma stabbiliti fit-Trattat dwar il-Funzjonament tal-Unjoni Ewropea (“TFUE”) u fil-liġi tal-Unjoni bbażata fuq it-TFUE.

               Id-dispożizzjonijiet tat-TFUE u tal-liġi sekondarja msemmija fl-ewwel subparagrafu huma dawn li ġejjin:

               (a)L-Artikolu 287(1), (2) u (3) TFUE;

               (b)L-Artikoli 30, 32 u 57, Artikolu 58(1)(c)(i), l-Artikolu 60 u l-Artikoli 79(2) u 108(2) tar-Regolament (UE, Euratom) Nru 966/2012;

               (c)L-Artikoli 32, 38, 42, 84, 88, 142 u 144 tar-Regolament (UE) Nru 1268/2012 ta’ Delega tal-Kummissjoni
                  5
               ;

               (d)Ir-Regolament tal-Kunsill (UE) Nru 2185/96
                  6
               ;

               (e)Regolament (UE, Euratom) Nru 883/2013 tal-Parlament Ewropew u tal-Kunsill
                  7
               .

               Il-Partijiet jistgħu jiddeċiedu li jemendaw din il-lista bi ftehim reċiproku.

               2.
                     Il-Liechtenstein għandu japplika d-dispożizzjonijiet imsemmija fil-paragrafu 1 fit-territorju tiegħu f'konformità ma' dan il-Ftehim.

               Artikolu 3

               Rispett għall-prinċipju ta' ġestjoni finanzjarja soda

               Il-fondi allokati lil Liechtenstein taħt l-ISF, Fruntieri u Viża għandhom jintużaw skont il-prinċipju ta’ ġestjoni finanzjarja tajba.

               Artikolu 4

               Rispett tal-prinċipju dwar il-kunflitti ta' interess

               L-atturi finanzjarji kollha u kwalunkwe persuna oħra involuta fl-implimentazzjoni baġitarja u l-ġestjoni, inklużi atti preparatorji relatati, l-awditi jew il-kontroll fit-territorju tal-Liechtenstein għandhom ikunu pprojbiti milli jieħdu kwalunkwe azzjoni li tista’ ġġib l-interessi tagħhom f’kunflitt ma’ dawk tal-Unjoni.

               Artikolu 5

               Infurzar

               Id-Deċiżjonijiet meħuda mill-Kummissjoni li jimponu obbligu finanzjarju fuq persuni apparti mill-Istati għandhom ikunu infurzabbli fit-territorju tal-Liechtenstein.

               L-infurzar għandu jkun regolat bir-regoli tal-proċedura ċivili li jkunu fis-seħħ fil-Liechtenstein. L-ordni għall-infurzar tagħha għandha tiġi mehmuża mad-deċiżjoni, mingħajr formalitajiet oħra għajr għall-verifika tal-awtentiċità tad-deċiżjoni, mill-awtorità nazzjonali li l-gvern tal-Liechtenstein għandu jaħtar għal dan il-għan u li l-Kummissjoni għandha tiġi mgħarrfa dwarha.

               Meta jitlestew dawn il-formalitajiet b'applikazzjoni mill-Kummissjoni, din tal-aħħar tkun tista' tipproċedi bl-infurzar f'konformità mal-liġi nazzjonali, billi tressaq il-kwistjoni direttament quddiem l-awtorità kompetenti.

               L-infurzar jista' jiġi sospiż biss b'deċiżjoni tal-Qorti tal-Ġustizzja tal-Unjoni Ewropea. Madanakollu, il-qrati tal-Liechtenstein għandu jkollhom ġuriżdizzjoni fuq ilmenti li l-infurzar ikun qed isir b'mod irregolari.

               Artikolu 6

               Protezzjoni tal-interessi finanzjarji tal-Unjoni kontra l-frodi

               1.Il-Liechtenstein

               (a)jiġġieled il-frodi u kwalunkwe attività illegali oħra li tolqot l-interessi finanzjarji tal-Unjoni permezz ta' miżuri li għandhom jaġixxu ta' deterrent u li jkunu tali li jagħtu protezzjoni effettiva fil-Liechtenstein;

               (b)jieħu l-istess miżuri biex jiġġieled il-frodi li tolqot l-interessi finanzjarji tal-Unjoni bħal ma jieħu biex jiġġieled il-frodi li tolqot l-interessi finanzjarji tiegħu stess; kif ukoll

               (c)jikkoordina l-azzjoni tiegħu li għandha l-għan li tħares l-interessi finanzjarji tal-Unjoni mal-Istati Membri u l-Kummissjoni.

               2.Il-Liechtenstein għandu jadotta miżuri ekwivalenti għal dawk adottati mill-Unjoni skont l-Artikolu 325(4) TFUE li jkunu fis-seħħ fil-mument tal-iffirmar ta' dan il-Ftehim.

               Il-Partijiet jistgħu jiddeċiedu bi ftehim reċiproku li jadottaw miżuri ekwivalenti għal kwalunkwe miżura sussegwenti adottata mill-Unjoni skont dan l-Artikolu.

               Artikolu 7

               Verifiki u spezzjonijiet fuq il-post mill-Kummissjoni (OLAF)

               Bla ħsara għad-drittijiet tagħha taħt skont l-Artikolu 5(8) tar-Regolament (UE) Nru 514/2014, il-Kummissjoni (l-Uffiċċju Ewropew Kontra l-Frodi OLAF) għandha tkun awtorizzata li twettaq verifiki u spezzjonijiet fuq il-post fit-territorju tal-Liechtenstein fir-rigward tal-ISF-Fruntieri u Viża f’konformità mat-termini u l-kundizzjonijiet stipulati fir-Regolament tal-Kunsill (Euratom, KE) Nru 2185/96.

               L-awtoritajiet tal-Liechtenstein għandhom jiffaċilitaw verifiki u spezzjonijiet fuq il-post li jistgħu, skont ix-xewqa tal-awtoritajiet, jitwettqu b'mod konġunt magħhom.

               Artikolu 8

               Il-Qorti tal-Awdituri

               F'konformità mal-Artikolu 287(3) TFUE u l-Ewwel Parti, Titolu X, kapitolu 1 tar-Regolament (UE, Euratom) Nru 966/2012, il-Qorti tal-Awdituri jkollha l-possibbiltà li twettaq awditi fuq il-post fil-bini ta' kwalunkwe entità li timmaniġġja dħul jew nefqa f'isem l-Unjoni fit-territorju tal-Liechtenstein fir-rigward tal-ISF-Fruntieri u Viża inkluż fil-bini ta' kwalunkwe persuna fiżika jew ġuridika li tkun irċeviet pagamenti mill-baġit.

               Fil-Liechtenstein, awditi mill-Qorti tal-Awdituri għandhom jitwettqu flimkien ma' entitajiet nazzjonali tal-awditjar jew, jekk dawn ma jkollhomx is-setgħat meħtieġa, mad-dipartimenti nazzjonali kompetenti. Il-Qorti tal-Awdituri u l-korpi nazzjonali tal-awditi tal-Liechtenstein għandhom jikkoperaw fi spirtu ta' fiduċja waqt li jżommu l-indipendenza tagħhom. Dawn il-korpi jew dipartimenti għandhom jinformaw lill-Qorti tal-Awdituri jekk tkunx l-intenzjoni tagħhom li jieħdu sehem fil-awditu.

               Il-Qorti tal-Awdituri għandha jkollha tal-anqas l-istess drittijiet bħall-Kummissjoni kif stabbilit fl-Artikoli 5(7) tar-Regolament (UE) Nru 514/2014 u l-Artikolu 7 ta' dan il-Ftehim.

               Artikolu 9

               Akkwist pubbliku

               Il-Liechtenstein għandu japplika d-dispożizzjonijiet tal-liġi tiegħu dwar l-akkwist pubbliku skont l-Anness XVI tal-Ftehim dwar iż-Żona Ekonomika Ewropea
                  8
               .

               Artikolu 10

               Kontribuzzjonijiet finanzjarji

               1.Għas-snin 2016 sa 2018, il-Liechtensetin għandu jagħmel pagamenti annwali lill-baġit tal-ISF-Fruntieri u Viża skont it-tabella li ġejja:

               (L-ammonti kollha f’EUR)

                        2016

                        2017

                        2018

                        Il-Liechtenstein

                        218 815

                        218 815

                        218 815

               2.Il-kontribuzzjonijiet tal-Liechtenstein għas-snin 2019 u 2020 għandhom jiġu kkalkulati skont il-Prodott Domestiku Gross (PDG) rispettiv tiegħu bħala persentaġġ tal-PDG tal-Istati kollha li qed jipparteċipaw fl-ISF-Fruntieri u Viża f’konformità mal-formula deskritta fl-Anness.

               3.Il-kontribuzzjonijiet finanzjarji msemmija f’dan l-Artikolu għandhom ikunu dovuti mil-Liechtenstein irrispettivament mid-data ta’ adozzjoni tal-programm nazzjonali tiegħu msemmi fl-Artikolu 14 tar-Regolament (UE) Nru 514/2014.

               Artikolu 11

               Użu ta' kontribuzzjonijiet finanzjarja

               1.It-total tal-pagamenti annwali tal-2016 u l-2017 għandhom jiġu assenjati kif ġej:

               (a)75% għar-rieżami ta' nofs it-terminu msemmi fl-Artikolu 8 tar-Regolament (UE) Nru 515/2014;

               (b)15% għall-iżvilupp tas-sistemi tal-IT imsemmija fl-Artikolu 15 tar-Regolament (UE) Nru 515/2014, soġġett għall-adozzjoni tal-atti leġiżlattivi rilevanti tal-Unjoni sat-30 ta’ Ġunju 2017;

               (c)10% għal azzjonijiet tal-Unjoni msemmija fl-Artikolu 13 tar-Regolament (UE) Nru 515/2014 u l-assistenza ta’ emerġenza msemmija fl-Artikolu 14 tar-Regolament (UE) Nru 515/2014.

               Fejn l-ammont imsemmi fil-punt (b) ma jkunx allokat jew minfuq, il-Kummissjoni għandha, skont il-proċedura stipulata fit-tieni subparagrafu tal-Artikolu 5(5)(b) tar-Regolament (UE) Nru 515/2014, tallokah mill-ġdid lil azzjonijiet speċifiċi msemmija fl-Artikolu 7 tar-Regolament (UE) Nru 515/2014.

               Jekk dan il-Ftehim ma jidħolx fis-seħħ jew ma jiġix applikat fuq bażi proviżorja sal-1 ta’ Ġunju 2017, il-kontribuzzjoni sħiħa tal-Liechtenstein għandha tintuża skont il-paragrafu 2 ta’ dan l-Artikolu.

               2.It-total tal-pagamenti annwali tal-2018, l-2019 u l-2020 għandhom jiġu assenjati kif ġej:

               (a)40% għall-azzjonijiet speċifiċi msemmija fl-Artikolu 7 tar-Regolament (UE) Nru 515/2014;

               (b)50% għall-iżvilupp tas-sistemi tal-IT imsemmija fl-Artikolu 15 tar-Regolament (UE) Nru 515/2014, soġġett għall-adozzjoni tal-atti leġiżlattivi rilevanti tal-Unjoni sal-31 ta’ Diċembru 2018;

               (c)10% għal azzjonijiet tal-Unjoni msemmija fl-Artikolu 13 tar-Regolament (UE) Nru 515/2014 u l-assistenza ta’ emerġenza msemmija fl-Artikolu 14 tar-Regolament (UE) Nru 515/2014.

               Fejn l-ammont imsemmi fil-punt (b) ma jkunx allokat jew minfuq, il-Kummissjoni għandha, skont il-proċedura stipulata fit-tieni subparagrafu tal-Artikolu 5(5)(b) tar-Regolament (UE) Nru 515/2014, tallokah mill-ġdid lil azzjonijiet speċifiċi msemmija fl-Artikolu 7 tar-Regolament (UE) Nru 515/2014.

               3.L-ammonti addizzjonali assenjati għar-rieżami ta’ nofs it-term, azzjonijiet tal-Unjoni, azzjonijiet speċifiċi jew il-programm tal-iżvilupp ta’ sistemi tal-IT għandhom jintużaw f’konformità mal-proċeduri rilevanti previsti f’waħda mid-dispożizzjonijiet li ġejjin:

               (a)L-Artikolu 6(2) tar-Regolament (KE) Nru 514/2014;

               (b)L-Artikolu 8(7) tar-Regolament (KE) Nru 515/2014;

               (c)L-Artikolu 7(3) tar-Regolament (KE) Nru 515/2014;

               (d) it-tieni subparagrafu tal-Artikolu 15 tar-Regolament (UE) Nru 515/2014.

               4.
                     Kull sena, il-Kummissjoni tista' tuża sa EUR 1 581 mill-pagamenti li jsiru mil-Liechtenstein għall-finanzjament tan-nefqa amministrattiva relatata mal-persunal jew persunal estern meħtieġ għall-appoġġ tal-implimentazzjoni mil-Liechtenstein tar-Regolament (UE) Nru 515/2014 u dan il-Ftehim.

               Artikolu 12

               Kunfidenzjalità

               L-informazzjoni kkomunikata jew miksuba, tkun f'liema forma tkun, sussegwenti għal dan il-Ftethim, għandha tkun koperta mis-sigriet professjonali u mħarsa bl-istess mod bħalma titħares informazzjoni simili mid-dispożizzjonijiet applikabbli għall-istituzzjonijiet tal-Unjoni u mil-liġijiet tal-Liechtenstein. Din l-informazzjoni m' għandhiex tiġi kkomunikata lil persuni oħrajn ħlief lil dawk fl-istituzzjonijiet tal-Unjoni, fl-Istati Membri jew fil-Liechtenstein, li l-funzjonijiet tagħhom jirrikjedu li jkunu jafuha, u lanqas ma tista’ tintuża għal skopijiet oħra ħlief dawk li jservu biex jiżguraw il-protezzjoni effettiva tal-interessi finanzjarji tal-Partijiet.

                     Artikolu 13

               Deżinjazzjoni ta’ Awtorità Responsabbli

               1.
                     Il-Liechtenstein għandu jinnotifika lill-Kummissjoni dwar id-deżinjazzjoni formali f'livell ministerjali tal-Awtorità Responsabbli responsabbli għall-ġestjoni u l-kontroll tan-nefqa taħt l-ISF-Fruntieri u Viża, malajr kemm jista’ jkun wara l-approvazzjoni tal-programm nazzjonali.

               2.
                     Id-deżinjazzjoni msemmija fil-paragrafu 1 għandha ssir soġġett għall-korp li jikkonforma mal-kriterji ta’ deżinjazzjoni dwar l-ambjent intern, l-attivitajiet ta’ kontroll, l-informazzjoni u l-komunikazzjoni, u l-monitoraġġ stabbiliti fir-Regolament (UE) Nru 514/2014.jew abbażi tiegħu.

               3.
                     Id-deżinjazzjoni ta’ Awtorità Responsabbli għandha tkun ibbażata fuq opinjoni ta’ korp tal-awditu, li jista’ jkun l-Awtorità ta’ Awditu, li tivvaluta l-konformità tal-Awtorità Responsabbli mal-kriterji ta’ deżinjazzjoni. Dak il-korp jista’ jkun l-istituzzjoni pubblika awtonoma responsabbli għall-monitoraġġ, l-evalwazzjoni u l-awditjar tal-amministrazzjoni. Il-korp tal-awditu għandu jiffunzjona indipendentement mill-Awtorità Responsabbli u jwettaq il-ħidma tiegħu f’konformità ma' standards ta’ awditu aċċettati internazzjonalment. Il-Liechtenstein jista' jibbaża d-deċiżjoni tiegħu dwar id-deżinjazzjoni fuq jekk is-sistemi ta’ ġestjoni u ta’ kontroll humiex essenzjalment l-istess bħal dawk fis-seħħ għall-perjodu preċedenti u jekk iffunzjonawx b’mod effikaċi. Jekk ir-riżultati tal-awditu u tal-kontroll eżistenti juru li l-korp deżinjat ma għadux konformi mal-kriterji tad-deżinjazzjoni, il-Liechtenstein għandu jieħu l-miżuri neċessarji biex jiżgura li jinstab rimedju għan-nuqqasijiet fl-implimentazzjoni tal-kompiti ta’ dak il-korp, inkluż billi tintemm id-deżinjazzjoni.

               Artikolu 14

               Definizzjoni tas-sena finanzjarja

               Għall-finijiet ta’ dan ir-Regolament, is-sena finanzjarja msemmija fl-Artikolu 60(5) tar-Regolament (UE, Euratom) Nru 966/2012, għandha tkopri n-nefqa mħallsa u d-dħul irċevut u mdaħħla fil-kontijiet tal-Awtorità Responsabbli fil-perjodu li jibda mis-16 ta’ Ottubru tas-sena “N-1” u jintemm fil-15 ta’ Ottubru tas-sena “N”.

               Artikolu 15

               Eliġibbiltà tan-nefqa

               B’deroga mill-Artikolu 17(3)(b) u (4) tar-Regolament (UE) Nru 514/2014, in-nefqa għandha tkun eliġibbli meta din tkun tħallset mill-Awtorità Responsabbli qabel id-deżinjazzjoni formali tagħha mill-Awtorità Responsabbli f’konformità mal-Artikolu 13 ta' dan il-Ftehim, dment li s-sistemi ta’ ġestjoni u kontroll applikati qabel ikunu essenzjalment l-istess bħal dawk fis-seħħ wara d-deżinjazzjoni formali tal-Awtorità Responsabbli.

               Artikolu 16

               Talba għal pagament tal-bilanċ annwali

               1.
                     Sal-15 ta’ Frar tas-sena wara s-sena finanzjarja, il-Liechtenstein għandu jippreżenta lill-Kummissjoni d-dokumenti u l-informazzjoni meħtieġa fil-punti (b) u (c) tal-ewwel subparagrafu tal-Artikolu 60(5) tar-Regolament (UE, Euratom) Nru 966/2012.

               B’deroga mill-Artikolu 44(1) tar-Regolament (UE) Nru 514/2014 u f’konformità mat-tielet subparagrafu tal-Artikolu 60(5) tar-Regolament (UE, Euratom) Nru 966/2012, il-Liechtenstein għandu jissottometti lill-Kummissjoni l-opinjoni msemmija fit-tieni subparagrafu tal-Artikolu 60(5) tar-Regolament (UE, Euratom) Nru 966/2012 sal-15 ta' Marzu tas-sena wara s-sena finanzjarja.

               Id-dokumenti sottomessi msemmija f'dan il-paragrafu għandhom iservu ta’ talba għal pagament tal-bilanċ annwali.

               2.
                     Id-dokumenti msemmija fil-paragrafu 1 għandhom jitfasslu skont il-mudelli adottati mill-Kummissjoni fuq il-bażi tal-Artikolu 44(3) tar-Regolament (UE) Nru 514/2014.

               Artikolu 17

               Rapport ta’ implimentazzjoni

               B’deroga mill-Artikolu 54(1) tar-Regolament (UE) Nru 514/2014 u f’konformità mat-tielet subparagrafu tal-Artikolu 60(5) tar-Regolament (UE, Euratom) Nru 966/2012, il-Liechtenstein għandu jissottometti lill-Kummissjoni rapport annwali dwar l-implimentazzjoni ta’ programm nazzjonali fis-sena finanzjarja preċedenti sal-15 ta’ Frar ta’ kull sena sa u inkluż l-2022 u jista’, fil-livell xieraq, jippubblika din l-informazzjoni.

               L-ewwel rapport annwali dwar l-implimentazzjoni tal-programm nazzjonali għandu jiġi ppreżentat fil-15 ta’ Frar wara d-dħul fis-seħħ ta’ dan il-Ftehim jew il-bidu tal-applikazzjoni proviżorja tiegħu.

               L-ewwel rapport għandu jkopri s-snin finanzjarji mill-2014 ’il quddiem sas-sena finanzjarja qabel kien dovut l-ewwel rapport annwali f’konformità mat-tieni subparagrafu. Il-Liechtenstein għandu jissottometti rapport finali dwar l-implimentazzjoni tal-programmi nazzjonali sal-31 ta’ Diċembru 2023.

               Artikolu 18

               Sistema ta’ skambju elettroniku tad-dejta

               Skont l-Artikolu 24(5) tar-Regolament (UE) Nru 514/2014, l-iskambji tal-informazzjoni uffiċjali kollha bejn il-Liechtenstein u l-Kummissjoni għandhom jitwettqu permezz ta’ sistema tal-iskambju tad-dejta elettronika stabbilita mill-Kummissjoni għal dak l-għan.

               Artikolu 19

               Dħul fis-seħħ

               1.Is-Segretarju Ġenerali tal-Kunsill tal-Unjoni Ewropea għandu jkollu l-irwol tad-depożitarju ta' dan il-Ftehim.

               2.Il-Partijiet għandhom japprovaw dan il-Ftehim skont il-proċeduri tagħhom. Il-Partijiet għandhom jinnotifikaw lil xulxin bit-tlestija ta' dawk il-proċeduri.

               3.Dan l-Arranġament għandu jidħol fis-seħħ fl-ewwel jum tal-ewwel xahar wara l-jum tal-aħħar notifika msemmija fil-paragrafu 2.

               4.Bl-eċċezzjoni tal-Artikolu 5, il-Partijiet għandhom japplikaw dan il-Ftehim mill-jum ta' wara l-firma tiegħu, bla ħsara għal rekwiżiti kostituzzjonali.

               Artikolu 20

               Validità u terminazzjoni

               1.Kemm l-Unjoni kif ukoll il-Liechtenstein jistgħu jtemmu dan il-Ftehim billi jinnotifikaw lill-Parti l-oħra bid-deċiżjoni tagħhom. Il-Ftehim għandu jieqaf japplika tliet xhur wara d-data ta’ tali notifika. Il-proġetti u l-attivitajiet li jkunu għaddejjin fil-mument tat-terminazzjoni għandhom jissoktaw skont il-kundizzjonijiet stabbiliti f'dan il-Ftehim. Il-Partijiet għandhom isolvu bi ftehim reċiproku kwalunkwe konsegwenzi oħra dwar it-terminazzjoni.

               2.Dan il-Ftehim għandu jiġi tterminat meta l-Protokoll ta' Assoċjazzjoni mal-Liechtenstein jiġi tterminat skont l-Artikolu 5(4), l-Artikolu 11(1) jew l-Artikolu 11(3) tal-Protokoll ta' Assoċjazzjoni mal-Liechtenstein.

               Artikolu 21

               Lingwi

               Dan il-Ftehim jitfassal f'kopja waħda oriġinali bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Kroata, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana, u Ungeriża, b'kull test ikun ugwalment awtentiku.

               ANNESS

               Formula għall-kalkolu tal-kontribuzzjonijiet finanzjarji għas-snin 2019 u 2020 u d-dettalji tal-ħlas

                 Il-kontribuzzjoni finanzjarja tal-Liechtenstein għall-ISF-Fruntieri u Viża msemmija fit-tieni u t-tielet subparagrafi tal-Artikolu 5(7) tar-Regolament 515/2014 hija kkalkulata kif ġej għas-snin 2019 u 2020:

               Għal kull sena minn 2013 sa 2017, iċ-ċifri finali aġġornati tal-Prodott Domestiku Gross (PDG) tal-Liechtenstein disponibbli fil-31 ta' Marzu ta' 2019 għandhom jiġu diviżi bit-total taċ-ċifri tal-PDG tal-Istati kollha li jipparteċipaw fl-ISF-Fruntieri u Viża għas-sena rispettiva. Il-medja tal-ħames perċentwali miksuba għas-snin 2013 sa 2017 għandha tiġi applikata għas-somma tal-approprjazzjonijiet annwali attwali tal-ISF-Fruntieri u Viża għas-snin 2014 sal-2019 u approprjazzjonijiet ta’ impenn annwali tal-ISF-Fruntieri u Viża għas-sena 2020 kif inkluż fl-abbozz tal-baġit ġenerali tal-Unjoni Ewropea għas-sena finanzjarja 2020 adottat mill-Kummissjoni sabiex jinkiseb l-ammont totali li għandu jitħallas mil-Liechtenstein matul il-perjodu kollu tal-implimentazzjoni tal-ISF-Fruntieri u Viża. Minn dan l-ammont, il-pagamenti annwali effettivament magħmula mil-Liechtenstein skont l-Artikolu 10(1) ta’ dan il-Ftehim għandhom jiġu mnaqqsa sabiex jinkiseb l-ammont totali tal-kontribuzzjonijiet tiegħu għas-snin 2019 u 2020. Nofs dan l-ammont għandu jitħallas fl-2019 u n-nofs l-ieħor fl-2020.

                 Il-kontribuzzjoni finanzjarja għandha titħallas f'EUR.

                 Il-Liechtenstein għandu jħallas il-kontribuzzjoni finanzjarja rispettiva tiegħu mhux aktar tard minn 45 jum wara li jirċievi n-nota ta’ debitu. Kull dewmien fil-ħlas tal-kontribut għandu jiskatta l-ħlas ta' mgħax ta' inadempjenza fuq l-ammont mhux imħallas mid-data dovuta. Ir-rata tal-imgħax tkun ir-rata applikata mill-Bank Ċentrali Ewropew għall-operazzjonijiet ta' rifinanzjament ewlenin tiegħu, kif ippubblikat fis-serje C ta' Il-Ġurnal Uffiċjali tal-Unjoni Ewropea, li tkun fis-seħħ fl-ewwel jum kalendarju tax-xhur tad-data ta' skadenza, miżjuda bi 3,5 punti perċentwali.

                     (1)
                  ĠU L 160, 18.6.2011, p. 21.

                     (2)
                  Ir-Regolament (UE) Nru 515/2014 tal-Parlament Ewropew u tal-Kunsill tas-16 ta' April 2014 li jistabbilixxi, bħala parti mill-Fond għas-Sigurtà Interna, l-istrument għall-appoġġ finanzjarju għall-fruntieri esterni u l-viża u li jħassar id-Deċiżjoni Nru 574/2007/KE (ĠU L 150, 20.5.2014, p, 143).

                     (3)
                  Ir-Regolament (UE) Nru 514/2014 tal-Parlament Ewropew u tal-Kunsill tas-16 ta' April 2014 li jistabbilixxi dispożizzjonijiet ġenerali dwar il-Fond għall-Asil, il-Migrazzjoni u l-Integrazzjoni u dwar l-istrument għal appoġġ finanzjarju għall-kooperazzjoni tal-pulizija, il-prevenzjoni u l-ġlieda kontra l-kriminalità, u l-ġestjoni tal-kriżijiet (ĠU L 150, 20.5.2014, p. 112).

                     (4)
                  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1) kif l-aħħar emendat bir-Regolament (UE, Euratom) Nru 547/2014 tal-15 ta' Mejju 2014 (ĠU L 163. 29.5.2014, p. 18).

                     (5)
                  Ir-Regolament ta' Delega tal-Kummissjoni (UE) Nru 1268/2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, 31.12.2012, p. 1).

                     (6)
                  Ir-Regolament tal-Kunsill (Euratom, KE) Nru 2185/96 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolaritajiet oħra (ĠU L 292, 15.11.1996, p. 2).

                     (7)
                  Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).

                     (8)
                  ĠU L 1, 3.1.1994, p. 461.